KOMMISSIONEN FOR DE EUROPÆISKE FÆLLESSKABER 
Bruxelles, den 02.02.1998 
KOM(1998) 33 endelig udg. 
MEDDELELSE FRA KOMMISSIONEN 
MILJØSITUATIONEN 
I DE 6 LANDER I DET TIDLIGERE ØSTTYSKLAND 

MILJØSITUATIONEN 
I DE 6 LANDER I DET TIDLIGERE ØSTTYSKLAND 
Resume 
I overensstemmelse med Rådets direktiv 90/656/EØF skulle Tyskland gennemføre EF-
lovgivningen om miljøbeskyttelse i de 6 nye Lander inden en specifik tidsplan og senest 
den 31. december 1995. 
Hvad angår direktiv 90/656/EØF har Tyskland informeret Kommissionen om de 
foranstaltninger, der er blevet truffet, de vanskeligheder der opstod, og de forbedringer, 
der er blevet opnået med hensyn til miljøsituationen i de 6 nye Lander. 
Der er blevet gennemført lovgivning og der er blevet truffet foranstaltninger i tide til at 
opfylde forpligtelserne i henhold til direktiv 90/656/EØF, undtagen med hensyn til en 
række direktiver på vandområdet. 
Det er ikke lykkedes korrekt at gennemføre EF-lovgivningen om opstilling af systematiske 
handlingsplaner for overfladevand, der anvendes til drikkevand, og gennemførelse af 
lovgivning om badevand, udledning af farlige stoffer og kvaliteten afvand, hvori fisk kan 
leve. Der er særlige vanskeligheder med hensyn til drikkevandskvaliteten i to Lander, 
S02-emissioner i et og blyemissioner i tre specifikke områder. 
I. Indledning 
Rådets direktiv 90/656/EØF om overgangsforanstaltninger for Tyskland vedrørende visse 
fællesskabsbestemmelser på miljøbeskyttelsesområdet fastsætter i artikel 1 til 16 en 
specifik tidsplan for gennemførelse af fællesskabslovgivningen på miljøområdet i det 
tidligere Østtysklands Lander: Berlin, Brandenburg, Sachsen, Sachsen-Anhalt, Thuringen 
og Mecklenburg-Vorpommern. De øvrige bestemmelser findes i Rådets direktiv 
90/660/EØF om overgangsforanstaltninger for Tyskland vedrørende visse 
fællesskabsbestemmelser på miljøbeskyttelsesområdet. 
Disse bestemmelser indeholder nogle direktiver på miljøområdet, der skulle gennemføres 
på det tidligere Østtysklands område. I alle tilfælde var der angivet en dato for, hvornår 
gennemførelse skulle være fuldstændig. De sidste gennemførelsesforanstaltninger skulle 
træffes senest den 31. december 1995. 
Artikel 17 i direktiv 90/656/EØF lyder: 
h 
Tyskland meddeler straks de foranstaltninger, der træffes i henhold til artikel 1 til 
16, til Kommissionen, der underretter de andre medlemsstater og Europa-Parlamentet 
herom. 
Formålet med denne rapport er at meddele de oplysninger, der hidtil er modtaget fra de 
tyske myndigheder, til de andre medlemsstaterne og til Europa-Parlamentet. 
Kommissionen modtog et første sæt oplysninger midt i 1993, der blev indarbejdet i en 
rapport til Europa-Parlamentet og til medlemsstaterne dateret 29. juni 19931. 
Efter denne rapport modtog Kommissionen pr. brev af 5. juli og 9. oktober 1996 og af 30. 
april og 12. august 1997 yderligere oplysninger om vand, affald, luftforurening og 
naturbeskyttelse. Disse oplysninger og i visse tilfælde andre oplysninger, som er modtaget 
officielt af de tyske myndigheder, udgør grundlaget for denne rapport. Den vedrører 
udelukkende gennemførelse af de krav, der er fastlagt i direktiv 90/656/EØF i artikel 1 til 
16. 
I præsentationen af rapporten skal det understreges, at det kun var hensigten at gentage 
de oplysninger, der allerede er anført i 1993-rapporten, hvis det fandtes nødvendigt for 
denne rapport. Den drejer sig derfor primært om de retsbestemmelser, der er blevet 
vedtaget efter den første rapport blev udgivet. Denne rapport behandler derfor ikke 
Rådets direktiv 90/660/EØF om overgangsforanstaltninger for Tyskland vedrørende visse 
fællesskabsbestemmelser på miljøbeskyttelsesområdet med hensyn til det indre marked, 
idet alle nødvendige oplysninger allerede blev givet i 1993-rapporten. Det skal desuden 
fremhæves, at enhver vurdering af, i hvilket omfang direktivet er gennemført, kun kan 
baseres på de seneste data, de tyske myndigheder har givet Kommissionen. 
II. Generelt 
Medens direktiv 90/656/EØF forpligter Tyskland til at gennemføre fællesskabs­
bestemmelserne på miljøbeskyttelsesområdet ifølge en givet tidsplan og senest den 31. 
december 1995, siger Tyskland, at det sigter mod at etablere samme miljøforhold i vest 
som i øst inden år 2000. 
Ifølge Tyskland var jorden, vandområder og luften drastisk forurenet på forenings-
tidspunktet. Der er derfor blevet gjort en betydelig indsats for at tilpasse 
miljøbeskyttelsesniveauet i de 6 nye Lander til det tidligere Vesttysklands parallelt med 
udarbejdelse af lovgivning, der skulle gennemføres i overensstemmelse med de 
pågældende direktiver. 
I henhold til de rapporter, Tyskland har fremsendt, blev der givet 1. prioritet til 
øjeblikkelig indsats for at klare højrisikosituationer med hensyn til menneskers sundhed og 
miljøet. 
Parallelt hermed er der blevet truffet særlige foranstaltninger hvad angår de forskellige 
sektorer såsom vandbeskyttelse (navnlig drikkevandsforsyningen og spildevands-
behandling), luftforurening (navnlig hvad angår svævestøv og svovldioxid) og 
KOM (93) 295 endelig udg. 
J> 
affaldsforvaltning. Tyskland har givet oplysninger om betydelig finansiel støtte, der er 
blevet ydet til forbedrende foranstaltninger, f.eks. gennem det europæiske genopbygnings-
program. 
Kommissionen anførte allerede i sin 1993-rapport, at miljøforbedringer i de 6 nye Lander 
siden foreningen i stort omfang skyldes lukning af forældede industrianlæg. Dette faktum 
er blevet bekræftet af de rapporter, Tyskland har fremsendt, navnlig hvad angår vand- og 
'luftforurening. 
Kort sagt erklærer Tyskland, at der er sket betydelige forbedringer i alle sektorer, på trods 
af andre faktorer såsom det øgede antal køretøjer. 
IH Specifikt 
1. Vand 
a) Artikel 1 i direktiv 90/656/EØF: Overfladevand (direktiv 75/440/EØF og 
79/869/EØF) 
I henhold til artikel 1 i direktiv 90/656/EØF skulle Tyskland for den tidligere Tyske 
Demokratiske Republiks område sikre, at de kvalitetsnormer for overfladevand samt de 
referencemålemetoder og den hyppighed for prøveudtagning og analyse, som er fastsat i 
direktiver 75/440/EØF og 79/869/EØF, overholdes senest fra den 31. december 1995. 
De tyske myndigheder informerede i 1997 Kommissionen om den lovgivning, der var 
vedtaget eller som stadig skulle vedtages af de 6 nye Lander til gennemførelse af direktiv 
75/440/EØF og direktiv 79/869/EØF2. Nogle af dem er ikke i overensstemmelse med 
direktivernes krav. 
Direktiv 75/440/EØF 
I henhold til artikel 3 i direktiv 75/440/EØF skal medlemsstaterne for alle 
prøveudtagningspunkter eller for hvert prøveudtagningspunkt fastsætte de .værdier , der 
skal gælde for overfladevand for alle de i direktivet angivne parametre. Tyskland siger, at 
der anvendes indvundet overfladevand til fremstilling af drikkevand i Mecklenburg-
Vorpommern, Sachsen, Sachsen-Anhalt og Thuringen, og at prøveudtagningspunkterne er 
blevet underopdelt i kategorierne A 1 (5), A 2 (20), A 3 (2) og under A 3 (1). 
Sidstnævnte vedrører indvinding af overfladevand fra floden Warnow, Mecklenburg-
2 Berlin: Forordning om vandindvinding fra overfladevand til drikkevandsforsyning; Brandenburg: 
Forordning om kvalitetskrav til overfladevand, der indvindes med henblik på drikkevandsforsyning, 
af 15. april 1997, der trådte i kraft den 17. maj 1997; Mecklenburg-Vorpommern: Forordning om 
vandindvinding fra overfladevand til drikkevandsforsyning af 24. april 1997, der trådte i kraft den 
22. maj 1997; Sachsen: Forordning fra Sachsens statsministeriums for miljø og fysisk planlægning 
om Forordning om kvalitetskrav til overfladevand, der indvindes med henblik på 
drikkevandsforsyning, til gennemførelse af direktiv 75/440/EØF og 79/869/EØF af 22. april 1997, 
der trådte i kraft den 22. maj 1997; Sachsen-Anlialt: Forordning om kvalitetskrav til overfladevand, 
der indvindes med henblik på drikkevandsforsyning af 17. april 1997, der trådte i kraft den 23. april 
1997; Thuringen: Thûringens forordning om kvalitetskrav til overfladevand, der indvindes med 
henblik på drikkevandsforsyning, af 20. marts 1997, der trådte i kraft den 6. maj 1997. 
Vorpommern. De relevante parametre er fosfater, mætningssats i opløst ilt og 
colibakterier i alt. 
I henhold til artikel 4, stk. 2, i direktiv 75/440/EØF skal medlemsstaterne træffe alle 
nødvendige bestemmelser for at sikre en stadig forbedring af miljøet. Med henblik herpå 
udarbejder de en sammenhængende aktionsplan, der omfatter en tidsplan for forbedring af 
overfladevandets kvalitet og navnlig vand af kategori A3. Sådanne planer er blevet 
forelagt for Brandenburg, Sachsen, og Thuringen. Kun i førstnævntes tilfælde er den 
meddelte plan imidlertid i overensstemmelse med artikel 4, stk. 2. Med hensyn til Sachsen 
mangler planen oplysninger om den vandkvalitet, der udvindes fra Zeuggraben/Flôha. 
I overensstemmelse med artikel 4, stk. 3, i direktiv 75/440/EØF skal der meddeles 
Kommissionen en plan for administration af vandressourcerne i floden Warnow, 
Mecklenburg-Vorpommern. Der er blevet meddelt en anden administrationsplan for 
Weida-dæmningen i Thuringen for så vidt angår nitrat. 
Direktiv 79/869/EØF 
I henhold til artikel 3 og 4 i direktiv 79/869/EØF skal medlemsstaterne anvende de 
referencemålemetoder, der er fastsat i direktivet og skal overholde den minimale årlige 
hyppighed for prøveudtagning og analyse for de parametre, der er anført i direktiv 
75/440/EØF. 
De tyske myndigheder har indgivet oplysninger om lovgivningen, der gennemfører direktiv 
79/869/EØF. I henhold til disse oplysninger er der ved at blive udarbejdet lovgivning i alle 
6 nye Lander. Myndighederne har givet oplysninger om både parametre og hyppigheder 
for alle 6 nye Lander. Nogle af dem er ikke i overensstemmelse med direktivets krav. 
b) Artikel 2 i direktiv 90/656/EØF: Kvaliteten af badevand (direktiv 
76/160/EØF) 
I henhold til artikel 2 i direktiv 90/656/EØF skulle Tyskland for den tidligere Tyske 
Demokratiske Republiks område fastsætte, at forpligtelserne i henhold til direktiv 
76/160/EØF overholdes senest fra den 31. december 1993. 
Tyskland har sagt, at med hensyn til de 6 nye Lander er den lovgivning, der er nødvendig 
for at gennemføre direktiv 76/160/EØF under udarbejdelse, men ikke endelig vedtaget, 
undtagen for Mecklenburg-Vorpommern og Sachsen-Anhalt3. Det skal bemærkes, at i 
sidstnævnte tilfælde er det i stedet for bindende lovgivning blevet udstedt et cirkulære. 
c) Artikel 3 i direktiv 90/656/EØF: Udledning af farlige stoffer (direktiv 
76/464/EØF og datterdirektiver) 
I henhold til artikel 3 i direktiv 90/656/EØF skulle Tyskland for den tidligere Tyske 
Demokratiske Republiks område anvende bestemmelserne i direktiv 76/464/EØF, 
82/176/EØF, 83/513/EØF, 84/156/EØF, 84/491 /EØF, 86/280/EØF og 88/347/EØF på 
Mecklenburg-Vorpommern: Land-forordning om sundhedskrav til badesteder af 3. maj 1995, der 
trådte i kraft den 25. maj 1995; Sachsen-Anhalt: Cirkulære fra arbejds- og sundhedsministeriet af 15. 
oktober 1993. 
S" 
industrianlæg, der på datoen for Tysklands forening fandtes i dette område, senest fra den 
31. december 1992. Datoen blev udsat ved Kommissionens direktiv 93/80/EØF til 31. 
december 1995. 
Ifølge Tysklands udsagn er de nævnte direktiver endnu ikke gennemført. Det er hensigten, 
at de vil blive gennemført på føderalt plan. Udarbejdelsen er i gang. 
Tyskland har også meddelt tal og tabeller, der viser en betydelig reduktion i farlige stoffer 
(kviksølv, cadmium, fosfor) i overfladevand, navnlig i Elben. 
d) Artikel 4 i direktiv 90/656/EØF: Kvaliteten af vand, hvori fisk kan leve 
(direktiv 78/659/EØF) 
I henhold til artikel 4 i direktiv 90/656/EØF skulle Tyskland for den tidligere Tyske 
Demokratiske Republiks område fastsætte, at forpligtelserne i henhold til direktiv 
78/659/EØF overholdes senest fra den 31. december 1992. 
Tyskland har sagt, at de nævnte direktiver endnu ikke er gennemført. Gennemførelse er 
påtænkt på føderalt plan. Udarbejdelsen er i gang. I 1997 meddelte de tyske myndigheder 
lovgivning for to af de nye Lander4. 
e) Artikel 6 i direktiv 90/656/EØF: Beskyttelse af grundvand mod forurening 
(direktiv 80/68/EØF) 
I henhold til artikel 6 i direktiv 90/656/EØF skulle Tyskland for den tidligere Tyske 
Demokratiske Republiks område fastsætte, at forpligtelserne i henhold til direktiv 
80/68/EØF overholdes senest fra den 31. december 1995. 
Tyskland har udtalt, at det nævnte direktiv vil blive gennemført på føderalt plan. Tyskland 
fremsendte i 1997 gennemførelsesforordningen, der blev vedtaget den 18. marts 19975. 
Tyskland har desuden forelagt oplysninger om gennemførelsesforanstaltninger med hensyn 
til artikel 3 til 6 i direktiv 80/68/EØF. 
Artikel 3, 4 og 5 vedrører udledning af stoffer fra liste I og II til grundvandet. Tyskland 
siger, at der ikke sker nogen direkte udledning af sådanne stoffer. Med hensyn til artikel 4, 
stk. 1, 2. led, og artikel 5, stk. 1, 2. led, overvåges situationen, og der udstedes 
udledningstilladelser for at undgå indirekte udledninger af liste I-stoffer og forurening med 
liste li-stoffer. Situationen med hensyn til depoter er beskrevet (jf. nedenfor under 
afsnittet om affald). Med hensyn til artikel 4, stk. 1, 3. led, siger Tyskland, at der er blevet 
truffet overgangsforanstaltninger indtil lovgivningen træder i kraft. Tyskland har ligeledes 
5 Brandenburg: Forordning om kvalitetskrav til overfladevand hvori fisk kan leve, af 28. maj 1997; 
Sachsen: Forordning fra Sachsens statsministerium for miljø og fysisk planlægning til gennemførelse 
af direktiv 78/659/EØF om kvaliteten af ferskvand, der kræver beskyttelse eller forbedring for at være 
egnet til, at fisk kan leve deri, af 3. juli 1997. 
Forordning til gennemførelse af Rådets direktiv 80/68/EØF af 17. december 1979 om beskyttelse af 
grundvandet mod forurening forårsaget af visse farlige stoffer 18. marts 1997, der trådte i kraft den 
22. marts 1997. 
6 
givet oplysninger om direkte udledninger i specifikke tilfælde i Thuringen, der enten er 
ophørt eller anses for ikke at være omfattet af direktiv 80/68/EØF på grund af artikel 2, 
bogstav b). Hvad angår artikel 6 har Tyskland givet oplysninger om tilladte kunstige 
påfyldninger i Sachsen og Sachsen-Anhalt. 
I betragtning af grundvandets betydning i de 6 nye Lander (der leverer to tredjedele af 
drikkevandsmængden) har Tyskland givet oplysninger om et projekt om overvågning af 
grundvand og oprettelse af et net af målepunkter. 
f) Artikel 7 i direktiv 90/656/EØF: Kvaliteten af drikkevand (direktiv 
80/778/EØF) 
I henhold til direktiv 90/656/EØF skal Tyskland for den tidligere Tyske Demokratiske 
Republiks område sørge for, at forpligtelserne i henhold til nævnte direktiv overholdes 
senest fra den 31. december 1995. Tyskland skulle imidlertid bestræbe sig på at opfylde 
dette mål allerede fra den 31. december 1991. Hvis det ikke lykkedes at opfylde disse 
forpligtelser på denne dato, sender Tyskland straks Kommissionen alle nødvendige 
oplysninger herom ledsaget af en saneringsplan med angivelse af, hvordan 
overensstemmelse med direktivets normer kan sikres senest fra den 31. december 1995. 
Ifølge Tyskland er direktiv 80/778/EØF blevet gennemført ved føderal lovgivning, der 
gælder fra den 1. oktober 1995 i de 6 nye Lander6. 
Med hensyn til drikkevandskvaliteten i de 6 nye Lander har Kommissionen allerede i sin 
1993-rapport anført, at det ikke var lykkedes Tyskland at bringe den op på det niveau, der 
kræves i henhold til direktiv 80/778/EØF, inden den 31. december 1991. Tysklands første 
rapport fra 1992 blev af Kommissionen ikke betragtet som komplet i betragtning af 
forpligtelsen i henhold til artikel 7 i direktiv 90/656/EØF som beskrevet ovenfor. Dette 
skyldtes især mangel på pålidelige data. Der blev i juni 1996 udarbejdet endnu en rapport. 
Heri beskrives detaljeret den samlede situation for drikkevandskvaliteten efter 1992, 
hvilke foranstaltninger der er blevet truffet i mellemtiden, og de opnåede resultater. 
Generelt var grænseværdierne kun blevet overskredet i særlige tilfælde: i slutningen af 
1995 var mindre end 0,1% af befolkningen blevet berørt af overskridelser af 
grænseværdierne for giftige stoffer i bilag I i direktiv 80/778/EØF og 0,6%» af 
overskridelser af grænseværdien for nitrater. 
2. Vilde fugle 
Artikel 5 i direktiv 90/656/EØF: Vilde fugle (direktiv 79/409/EØF) 
Ifølge artikel 5 i direktiv 79/409/EØF skulle Tyskland for den tidligere Tyske 
Demokratiske Republiks område fastsætte, at de beskyttelsesforanstaltninger, der følger af 
forpligtelserne i henhold til artikel 3 og 4 i nævnte direktiv, skulle indføres senest den 31. 
december 1992. 
Forordning om drikkevand og om vand til levnedsmiddelvirksomheder i bekendtgørelsen af 5. 
december 1990's forstand, berigtigelse af 23. januar 1991. 
? 
I henhold til Tyskland er direktiv 79/409/EØF blevet gennemført, og der henvises til de 
oplysninger, der allerede blev meddelt i 1993-rapporten. 
3. Luftforurening med SO^ NOT og bly 
Med artikel 8, 10 og 12 i direktiv 90/656/EØF blev der oprettet en totrinsmetode for 
forbedring af luftkvaliteten med hensyn til SO2, NOx og bly som omfattet af direktiv 
80/779/EØF (S02), direktiv 82/884/EØF (bly i luften) og direktiv 85/203/EØF (NOx) for 
den tidligere Tyske Demokratiske Republiks område: 
Som første trin skulle Tyskland træffe passende foranstaltninger til senest fra den 31. 
december 1991 at sikre, at koncentrationen af de nævnte forurenende stoffer ikke blev 
højere end de i direktiverne angivne grænseværdier. I tilfælde hvor der var sandsynlighed 
for, at på trods af de trufne foranstaltninger, kunne koncentrationerne af de forurenende 
stoffer overskride grænseværdierne i nogle områder, skulle Tyskland informere 
Kommissionen herom inden den 31. december 1991 (for nitrogendioxid dog først den 31. 
december 1992) og samtidig forelægge Kommissionen saneringsplaner for gradvis 
forbedring af luftkvaliteten i de pågældende områder. Disse planer skulle beskrive de 
trufne eller planlagte foranstaltninger og de indførte eller planlagte procedurer. 
Disse foranstaltninger skulle - som andet trin - bringe koncentrationerne af de nævnte 
forurenende stoffer i luften i for disse områder ned under eller lig med de grænseværdier, 
der er anført i de pågældende direktiver inden senest den 31. december 1995. 
Ifølge Tyskland er de direktiver, der er anført i artikel 8, 10 og 12 i direktiv 90/656/EØF 
blevet gennemført i føderal lovgivning af 26. oktober 19937. 
a) Artikel 8 i direktiv 90/656/EØF: svovldioxid og svævestøv (direktiv 
80/779/EØF) 
Som allerede nævnt i 1993-rapporten meddelte Tyskland de udpegede områder, hvor 
koncentrationerne overskred grænseværdier som fastlagt i direktiv 80/779/EØF. Disse 
områder var beliggende i Sachsen-Anhalt, Sachsen og Thuringen. 
Samlet kan de meddelte overskridelser af grænseværdierne sammenfattes således: 
Fra de følgende tropiske år (1. april til 31. marts) er der blevet meddelt følgende antal 
zoner/subzoner, hvor der blev konstateret overskridelser: 
91/92: 18. 92/93:21. 93/94:4. 94/95: 1. 95/96: 1. 
Ifølge oplysninger givet siden da, er S02-emissionerne blevet reduceret betydeligt for hele 
området for de 6 nye Lander inden for den tidsramme, der var angivet i direktiv 
90/656/EØF. Oplysninger om de to sidste tropiske år meddeler kun om overskridelser af 
grænseværdien for S02 i Erzgebirge-egnen (Sachsen). Det forventes, at overskridelserne 
vil fortsætte de næste fire år på grund af S02-forureningens grænseoverskridende 
22. forordning til gennemførelse af forbundslov om immissionsbeskyttelse af 26. oktober 1993, 
ændret ved forordning af 27. maj 1994. 
% 
karakter i området. Årsagerne til disse overskridelser er også blevet meddelt såvel som 
foranstaltninger i området til at reducere S02-emissionerne. 
b) Artikel 10 i direktiv 90/656/EØF: Bly i luften (direktiv 82/884/EØF) 
Som allerede anført i 1993-rapporten meddelte de tyske myndigheder for forsigtighedens 
skyld Ohrdruf-området (Landkreis Gotha) som et område, hvor grænseværdierne i 
direktiv 82/884/EØF måtte blive overskredet på grund af den tidligere malevareindustri. 
Det omkringliggende område blev udpeget som 'risiko-område'. Myndighederne 
informerede ligeledes Kommissionen om ændringerne i produktionsprocessen. Som 
resultat er anlæggets emissioner faldet væsentligt og nåede ned på den fastlagte 
grænseværdi. Dette blev yderligere bekræftet ved de efterfølgende måleprogrammer i det 
pågældende område i 1994 og 1995. Den højeste værdi, der blev registreret i 1995, var på 
0,69 j-ig/m3. Som følge heraf blev udpegelsen af Ohrdruf som 'risiko-område' trukket 
tilbage. 
To andre områder i Sachsen, Freiberg (en række industrianlæg) og Zwickau 
(blyakkumulatoranlæg), er blevet meddelt, men der er ikke blevet meddelt overskridelser. 
Der foretages imidlertid yderligere overvågning. 
Kommissionen har fra de tyske myndigheder ligeledes modtaget planer med 
foranstaltninger og procedurer til at forbedre luftkvaliteten i forurenede områder. 
c) Artikel 12 i direktiv 90/656/EØF: Nitrogendioxid (direktiv 85/203/EØF) 
De tyske myndigheder meddelte 4 zoner, hvor der måtte optræde koncentrationer over, 
grænseværdien. Der blev imidlertid ikke rapporteret om nogen overskridelse for hele 
området inden for den tidsramme, der er fastsat i direktiv 90/656/EØF. 
Fra 1990 er der ifølge de tyske myndigheder ikke blevet registreret koncentrationer over 
grænseværdien for nitrogendioxid på hele området. 
De tyske myndigheder har ligeledes givet Kommissionen oplysninger om foranstaltninger 
med henblik på at reducere N02-emissioner, nemlig reduktioner af NOx-emissioner fra 
stationære kilder og trafik. 
I henhold til oplysninger fra den tyske regering er kravene i direktiv 85/203/EØF blevet 
opfyldt i de nye Lander. 
4. Risikoen for større uheld 
Artikel 9 i direktiv 90/656/EØF: Risikoen for større uheld 
Ifølge artikel 9 skulle forpligtelserne i direktiv 82/50l/EØF overholdes for den tidligere 
Tyske Demokratiske Republiks område senest fra den 1 juli 1992. Dette direktiv er blevet 
gennemført i tysk lovgivning8. Driftsledere i alle 6 nye Lander overholder direktivets krav. 
Forordning om større uheld af 20. september 1991, senest ændret ved artikel 3 i forordningen af 26. 
oktober 1993. 
Tyskland siger, at i et specifikt tilfælde af en virksomhed, der ligger i Thuringen, er der 
ikke blevet givet oplysninger om sikkerhedsforanstaltninger i henhold til artikel 5 i direktiv 
82/50 l/EØF på grund af planlagt lukning. Tyskland har imidlertid stadig ikke bekræftet, at 
den pågældende virksomhed nu er blevet lukket. 
5. Asbestforurening 
Artikel 14 i direktiv 90/656/EØF: Forebyggelse og reduktion af miljøforurening med 
asbest (direktiv 87/217/EØF) 
I henhold til artikel 14 skulle forpligtelserne i direktiv 87/217/EØF for den tidligere Tyske 
Demokratiske Republiks område være opfyldt henholdsvis den 31. december 1991 og den 
30. juni 1993. 
Ifølge de tyske myndigheder er direktiv 87/217/EØF blevet gennemført i tysk lovgivning9. 
Denne lovgivning indeholder forbud mod fremstilling og anvendelse af asbest, undtagen i 
nogle bestående anlæg, der kunne fortsætte midlertidigt. Lovgivningen dækker ligeledes 
grænseværdier for emissioner til luften og udledninger til vandområder. 
6. Affald 
I henhold til artikel 16, stk. 1, skulle Tyskland, undtagen for nye anlægs vedkommende, 
sørge for, at artikel 8 i direktiv 75/442/EØF og artikel 9 i direktiv 78/319/EØF overholdes 
på den tidligere Tyske Demokratiske Republiks område senest den 31. december 1995. 
Ifølge disse bestemmelser skal affaldsanlæg indhente tilladelse fra de ansvarlige 
myndigheder. Tyskland siger, at godkendelsesprocedurerne er under udarbejdelse hvad 
angår eksisterende lossepladser til kommunalt affald (133) og til farligt affald (13) såvel 
som 11 midlertidige depoter. Det har ligeledes givet oplysninger om tilladelse til nye 
lossepladser for kommunalt affald (3) og 23 midlertidige depoter. 84 kommunale 
lossepladser er blevet lukket - efter eventuel sanering. 
I henhold til artikel 16, stk. 2, skulle Tyskland senest den 31. december 1992 forelægge 
saneringsplaner, der opfyldte kravene i artikel 6 i direktiv 75/442/EØF og artikel 12 i 
direktiv 78/319/EØF. I Kommissionens rapport fra 1993 erklærede den, at den ikke delte 
Tysklands synspunkt med hensyn til fortolkning af udtrykket 'saneringsplaner' og mente, 
at disse planer skulle opstilles i overensstemmelse med artikel 6 i direktiv 75/442/EØF og 
artikel 12 i direktiv 78/319/EØF. I betragtning af at Tyskland nu for alle 6 nye Lander - i 
det mindste i omfattende grad - har fremlagt forvaltningsplaner, der er i overensstemmelse 
med de pågældende bestemmelser, er spørgsmålet derfor løst. 
Forordning ombeskyttelse mod farlige stoffer af 26. oktober 1993. 
<fo 
Bilag: 
Bilag 1: Meddelelse i henhold til artikel 1 til 10, 12 og 14 i direktiv 90/656/EØF 
Bilag 2: Meddelelse i henhold til artikel 1, 6 og 16 i direktiv 90/656/EØF 
Bilag 3: Meddelelse i henhold til artikel 1 i direktiv 90/656/EØF 
Bilag 4: Meddelelse om den generelle situation med hensyn til direktiv 90/656/EØF 
Hl 
DA: Bilaget foreligger kun på tysk 
EN: Annex exists in German only 
ES: Anexo disponible sôlamente en alemân 
FI: Liite saatavilla ainoastaan saksankielisena 
FR: Annexe disponible seulement en allemand 
GR: To rcaQàQTTjuxx imâçxei \iôvo ota yeQM-cxvixâ 
IT: Allegato disponibile soltanto in tedesco 
NL: Annex bestaat alleen in het duits 
PT: Anexo apemas disponivel em alemâo 
SV: Bilagan firms bara på tyska 


ISSN 0254-1459 
KOM(98) 33 endelig udg. 
DOKUMENTER 
DA 14 01 13 03 
Katalognummer : CB-CO-98-033-DA-C 
ISBN 92-78-30322-4 
Kontoret for De Europæiske Fællesskabers Officielle Publikationer 
L-2985 Luxembourg 
W